18. ΑΠΟΦΑΣΗ ΑΡΧΗΣ ΔΙΑΣΦΑΛΙΣΗΣ ΤΟΥ ΑΠΟΡΡΗΤΟΥ ΤΩΝ ΕΠΙΚΟΙΝΩΝΙΩΝ (Α.Δ.Α.Ε.) Αριθ. 2002 της 3/17 Σεπτ. 2008  (ΦΕΚ Β΄ 1898) (Αριθμ. απόφ. 216/2008) Πράξη της Αρχής Διασφάλισης του Απορρήτου των Επικοινωνιών (Α.Δ.Α.Ε.) για την επεξεργασία κλήσεων έκτακτης ανάγκης για την παροχή πληροφοριών στους αρμόδιους για την αντιμετώπιση καταστάσεων έκτακτης ανάγκης φορείς.  Έχοντας υπόψη: 1. Τις διατάξεις: α) Του άρθρου 6 παρ. 4, 8 παρ. 7 εδ. β΄ και 13 παρ. 2 του ν. 3471/2006 «Προστασία δεδομένων προσωπικού χαρακτήρα και της ιδιωτικής ζωής στον τομέα των ηλεκτρονικών επικοινωνιών και τροποποίηση του ν. 2472/1997» (ΦΕΚ 133/τ.Α΄/28.6.2006). β) Του άρθρου 10 περ. β΄ της Οδηγίας 2002/58/ΕΚ του Ευρωπαϊκού Κοινοβουλίου και του Συμβουλίου «σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών». γ) Του άρθρου 50 του ν. 3431/2006 «Περί Ηλεκτρονικών Επικοινωνιών και άλλες διατάξεις» (ΦΕΚ 13/τ.Α΄/3.2.2006). δ) Του άρθρου 26 της Οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου «για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών». ε) Της από 25.7.2003 Σύστασης της Επιτροπής των Ευρωπαϊκών Κοινοτήτων (2003/558/ΕΚ) «για  Σελ. 386,816 Τεύχος      Σελ.        την επεξεργασία πληροφοριών εντοπισμού θέσης καλούντος σε δίκτυα ηλεκτρονικών επικοινωνιών με σκοπό τον ακριβέστερο εντοπισμό της προέλευσης κλήσεων έκτακτης ανάγκης». στ) Της υπ’ αριθμ. 390/2003 απόφασης της Εθνικής Επιτροπής Τηλεπικοινωνιών και Ταχυδρομείων «Κανονισμός Γενικών Αδειών» (ΦΕΚ 748/τ.Β΄/21.6.2006), όπως τροποποιήθηκε με την υπ’ αριθμ. 442/068/2007 απόφαση της Εθνικής Επιτροπής Τηλεπικοινωνιών και Ταχυδρομείων «Τροποποίηση της υπ’ αριθμ. 390/3/13.6.2006 απόφασης Ε.Ε.Τ.Τ. “Κανονισμός Γενικών Αδειών” (ΦΕΚ 748/τ.Β΄/21.6.2006)» (ΦΕΚ 1279/τ.Β΄/25.7.2007) και ιδίως το Παράρτημα Β΄ «Όροι Γενικών Αδειών – 3. Ειδικές Υποχρεώσεις ανά Κατηγορία Δημοσίων Υπηρεσιών – 3.1.1. Υπηρεσίες Έκτακτης Ανάγκης» και «3.7. Πρόσθετες Υποχρεώσεις για παροχή Υπηρεσιών Φωνής μέσω πρωτοκόλλου IP ή/και Υπηρεσιών φωνής που παρέχονται μέσω διαδικτύου». ζ) του Εθνικού Σχεδίου Αριθμοδότησης των Υπηρεσιών Ηλεκτρονικών Επικοινωνιών (ΦΕΚ 768/τ.Β΄/15.5.2007).  η) του ν. 3115/2003 «Αρχή Διασφάλισης του Απορρήτου των Επικοινωνιών» (ΦΕΚ 47/τ.Α΄/27.2.2003). 2. Τα αποτελέσματα της δημόσιας διαβούλευσης, η οποία διενεργήθηκε από την Α.Δ.Α.Ε. κατά το διάστημα από 5 Μαΐου 2008 έως 30 Μαΐου 2008. 3. Το γεγονός ότι από τις διατάξεις αυτής της Πράξης δεν προκαλείται δαπάνη σε βάρος του Κρατικού Προϋπολογισμού, αποφάσισε: κατά τη συνεδρίαση της Ολομέλειας της Α.Δ.Α.Ε. της 9ης Ιουλίου 2008 την έγκριση της Πράξης με θέμα: «Επεξεργασία κλήσεων έκτακτης ανάγκης για την παροχή πληροφοριών στους αρμόδιους για την αντιμετώπιση καταστάσεων έκτακτης ανάγκης φορείς» με το περιεχόμενο που αναπτύσσεται ακολούθως: 22.ΔΑ.β.18 Αρχή Διασφάλισης Απορρήτου Επικοινωνιών (Α.Δ.Α.Ε.) Άρθρο 1 Σκοπός - Γενικές Διατάξεις  1. Με την παρούσα πράξη καθορίζονται οι διαδικασίες, ο τρόπος και κάθε άλλη τεχνική λεπτομέρεια για την επεξεργασία των δεδομένων θέσης και την εξουδετέρωση της δυνατότητας μη αναγραφής της καλούσας γραμμής από τους φορείς παροχής δημοσίου δικτύου ή διαθέσιμης στο κοινό υπηρεσίας ηλεκτρονικών επικοινωνιών, με σκοπό την παροχή πληροφοριών στoυς αρμόδιους για την αντιμετώπιση καταστάσεων έκτακτης ανάγκης φορείς, για την απάντηση στις κλήσεις προς τους αριθμούς έκτακτης ανάγκης, συμπεριλαμβανομένου του ενιαίου ευρωπαϊκού αριθμού κλήσης έκτακτης ανάγκης 112, και για τον εντοπισμό της θέσης του καλούντος και μόνο για το συγκεκριμένο αυτό σκοπό.  2. Η εφαρμογή των διατάξεων της παρούσας πράξης δεν περιορίζει τυχόν υποχρεώσεις των φορέων παροχής δημοσίου δικτύου ή διαθέσιμης στο κοινό υπηρεσίας ηλεκτρονικών επικοινωνιών που απορρέουν από άλλες διατάξεις της κείμενης νομοθεσίας.  3. Οι φορείς παροχής δημοσίου δικτύου ή διαθέσιμης στο κοινό υπηρεσίας ηλεκτρονικών επικοινωνιών και οι αρμόδιοι για την αντιμετώπιση καταστάσεων έκτακτης ανάγκης φορείς κατά την εφαρμογή της παρούσας οφείλουν να λαμβάνουν όλα τα αναγκαία μέτρα για την διασφάλιση του απορρήτου των επικοινωνιών και να τηρούν την κείμενη νομοθεσία περί απορρήτου των επικοινωνιών και περί προστασίας δεδομένων προσωπικού χαρακτήρα. 4. Οι φορείς παροχής δημοσίου δικτύου ή διαθέσιμης στο κοινό υπηρεσίας ηλεκτρονικών επικοινωνιών οφείλουν να παρέχουν στους αρμόδιους για την αντιμετώπιση καταστάσεων έκτακτης ανάγκης φορείς πρόσβαση στις προβλεπόμενες στην παρούσα βάσεις δεδομένων για τους σκοπούς της παρούσας πράξης. Ειδικότερα ζητήματα πρόσβασης των αρμόδιων για την αντιμετώπιση καταστάσεων έκτακτης ανάγκης φορέων σε βάσεις δεδομένων των παρόχων για τους σκοπούς της παρούσας πράξης ρυθμίζονται με συμφωνία μεταξύ των μερών.  5. Στις διατάξεις της παρούσας πράξης υπάγονται όλοι οι φορείς παροχής δημοσίου δικτύου επικοινωνιών ή διαθέσιμης στο κοινό υπηρεσίας ηλεκτρονικών επικοινωνιών και οι αρμόδιοι για την αντιμετώπιση καταστάσεων έκτακτης ανάγκης φορείς.  Άρθρο 9 Έναρξη Ισχύος 1. Η ισχύς της παρούσας αρχίζει μετά την πάροδο έξι (6) μηνών από τη δημοσίευσή της στην Εφημερίδα της Κυβερνήσεως. Άρθρο 2 Ορισμοί Για τους σκοπούς της παρούσας πράξης, πέραν των ορισμών που περιλαμβάνονται στο ν. 3471/2006 (ΦΕΚ 133/τ.Α΄), λαμβανομένων δε  υπόψη των ορισμών του ν. 3431/2006 (ΦΕΚ 13/τ.Α΄), νοούνται ως: «Υπεύθυνος Επεξεργασίας Κλήσεων Έκτακτης Ανάγκης»: υπάλληλος του φορέα παροχής δημοσίου δικτύου ή διαθέσιμης στο κοινό υπηρεσίας ηλεκτρονικών επικοινωνιών ή του αρμόδιου για την αντιμετώπιση καταστάσεων έκτακτης ανάγκης φορέα, ο οποίος εποπτεύει τη διαδικασία διαχείρισης κλήσεων έκτακτης ανάγκης του φορέα στον οποίο ανήκει, σύμφωνα με την παρούσα πράξη. «Πάροχος» ή «Φορέας παροχής δημόσιας τηλεφωνικής υπηρεσίας»: επιχείρηση η οποία παρέχει δημόσιες τηλεφωνικές υπηρεσίες στο κοινό.  «Φορέας παροχής δημοσίου δικτύου ή διαθέσιμης στο κοινό υπηρεσίας ηλεκτρονικών επικοινωνιών»: επιχείρηση που συνιστά, λειτουργεί, ελέγχει ή διαθέτει δίκτυο για διαθέσιμες στο κοινό υπηρεσίες ηλεκτρονικών επικοινωνιών ή που απλώς παρέχει διαθέσιμες στο κοινό υπηρεσίες ηλεκτρονικών επικοινωνιών.  «Υπηρεσία έκτακτης ανάγκης»: υπηρεσία, της οποίας η εν λόγω ιδιότητα αναγνωρίζεται από το κράτος, η οποία παρέχει άμεση και ταχεία στήριξη ιδίως σε καταστάσεις όπου διακυβεύονται ζωές ή η φυσική ακεραιότητα ατόμων, ή όπου κινδυνεύουν η δημόσια υγεία ή ασφάλεια, τα ιδιωτικά ή δημόσια περιουσιακά στοιχεία, ή το περιβάλλον, χωρίς τα προαναφερόμενα να έχουν περιοριστικό χαρακτήρα, και εξυπηρετείται από τους αριθμούς κλήσης έκτακτης ανάγκης. «Αρμόδιος για την αντιμετώπιση καταστάσεων έκτακτης ανάγκης φορέας»: υπηρεσία που παρέχει, σύμφωνα με το νόμο, υπηρεσία έκτακτης ανάγκης, όπως οι διωκτικές αρχές, οι υπηρεσίες πρώτων βοηθειών και πυρόσβεσης, και εξυπηρετείται από αριθμό κλήσης έκτακτης ανάγκης.  «Κλήση»: σύνδεση η οποία πραγματοποιείται μέσω μιας διαθέσιμης στο κοινό τηλεφωνικής υπηρεσίας που επιτρέπει αμφίδρομη επικοινωνία σε πραγματικό χρόνο. «Κλήση έκτακτης ανάγκης»: η κλήση προς υπηρεσία έκτακτης ανάγκης.  «Δεδομένα Θέσης»: τα δεδομένα που υποβάλλονται σε επεξεργασία σε δίκτυο ηλεκτρονικών επικοινωνιών και που υποδεικνύουν τη γεωγραφική θέση του τερματικού εξοπλισμού του χρήστη μιας διαθέσιμης στο κοινό υπηρεσίας ηλεκτρονικών επικοινωνιών. (Μετά τη σελ. 386,816) Σελ. 386,817 Τεύχος      Σελ.        Αρχή Διασφάλισης Απορρήτου Επικοινωνιών (Α.Δ.Α.Ε.) 22.ΔΑ.β.18 «Πληροφορίες Θέσης»: σε ένα δημόσιο δίκτυο κινητής τηλεφωνίας τα δεδομένα τα οποία έχουν υποστεί επεξεργασία και τα οποία υποδεικνύουν τη γεωγραφική θέση του κινητού τερματικού χρήστη και σε ένα δημόσιο δίκτυο σταθερής τηλεφωνίας τα δεδομένα σχετικά με τη φυσική διεύθυνση του τερματικού σημείου.  «Κωδικός Εντοπισμού Θέσης»: χαρακτηριστικός κωδικός που αντιστοιχεί στις πληροφορίες θέσης των κινητών τερματικών. Στον κωδικό εντοπισμού θέσης περιλαμβάνεται και το Χαρακτηριστικό Πρόθεμα Δικτύου Κινητών Επικοινωνιών.  «Αριθμoί Κλήσης Έκτακτης Ανάγκης»: αριθμοί που ορίζονται στην κείμενη νομοθεσία και επιτρέπουν στο κοινό να καλεί τις υπηρεσίες έκτακτης ανάγκης, συμπεριλαμβανομένου του ενιαίου ευρωπαϊκού αριθμού κλήσης έκτακτης ανάγκης 112. «Χαρακτηριστικό Πρόθεμα Δικτύου Κινητών Επικοινωνιών»: ειδικό πρόθεμα που χαρακτηρίζει τον πάροχο δημόσιου δικτύου ηλεκτρονικών κινητών επικοινωνιών και καθορίζει μοναδικά το δίκτυο κινητών επικοινωνιών εκκίνησης της κλήσης έκτακτης ανάγκης. «Βάση Δεδομένων Φυσικής Διεύθυνσης Τερματικού Σημείου»: βάση δεδομένων, η οποία περιέχει αποκλειστικά τον αριθμό σύνδεσης σταθερής τηλεφωνίας και την αντίστοιχη φυσική διεύθυνση του τερματικού σημείου σύνδεσης. «Βάση Δεδομένων Αντιστοίχισης Κωδικών Εντοπισμού Θέσης και Πληροφοριών Θέσης»: βάση δεδομένων, η οποία περιέχει τον Κωδικό Εντοπισμού Θέσης και τις αντίστοιχες Πληροφορίες Θέσης των κινητών τερματικών. Το ελάχιστο περιεχόμενο της βάσης ως προς τις πληροφορίες θέσης είναι το ακόλουθο: α) τα στοιχεία καθορισμού της κυψέλης που εξυπηρέτησε τη κλήση έκτακτης ανάγκης, β) η διεύθυνση εγκατάστασης της κεραίας ή/και οι συντεταγμένες κεραίας σε ΕΓΣΑ 87, γ) η αζιμουθιακή κατεύθυνση μεγίστου της κεραίας και δ) η γωνία κλίσης (tilt angle) ε) η περιοχή κάλυψης της κεραίας. Άρθρο 3 Υποχρεώσεις σχετικά με την Αναγνώριση Καλούσας Γραμμής  1. Οι φορείς παροχής δημόσιου δικτύου επικοινωνιών ή διαθέσιμης στο κοινό υπηρεσίας ηλεκτρονικών επικοινωνιών οφείλουν να διαθέτουν μέσα εξουδετέρωσης της δυνατότητας μη αναγραφής της καλούσας γραμμής για κλήσεις έκτακτης επέμβασης προς τους αρμόδιους για την αντιμετώπιση  Σελ. 386,818 Τεύχος      Σελ.        καταστάσεων έκτακτης ανάγκης φορείς, ώστε να δίδεται απάντηση στις κλήσεις αυτές, ανεξάρτητα από την ύπαρξη προσωρινής συγκατάθεσης του συνδρομητή ή χρήστη.  2. Οι πάροχοι του δικτύου από το οποίο εκκινεί η κλήση έκτακτης ανάγκης (originating network providers) υποχρεούνται να μεταδίδουν την αναγνώριση της καλούσας γραμμής και να την αποθηκεύουν σε Αρχείο Δεδομένων Κλήσεων (CDR).  3. Τα δεδομένα που περιέχουν την αναγνώριση της ταυτότητας του καλούντος συνδρομητή είναι διαθέσιμα από τον αρμόδιο για την αντιμετώπιση καταστάσεων έκτακτης ανάγκης φορέα μόνο για τον σκοπό της άμεσης απάντησης και επέμβασης και μόνο για το χρονικό διάστημα που είναι αναγκαίο για την ολοκλήρωση του σκοπού, και στη συνέχεια διαγράφονται σύμφωνα με την κείμενη νομοθεσία. 4. Οι πάροχοι από τα δίκτυα των οποίων διαβιβάζονται οι κλήσεις έκτακτης ανάγκης (transit networks) διατηρούν την αναγνώριση της καλούσας γραμμής ακέραια και αναλλοίωτη.  5. Οι πάροχοι διατηρούν την αναγνώριση της καλούσας γραμμής προς και από ετερογενή δίκτυα ηλεκτρονικών επικοινωνιών. Η ίδια υποχρέωση ισχύει και για ενδεχόμενα ενδιάμεσα δίκτυα IP. 6. Στις περιπτώσεις κατά τις οποίες υπάρχει η δυνατότητα στο χρήστη να ορίζει και να μεταδίδει έναν επιπλέον αριθμό από την αναγνώριση καλούσας γραμμής (π.χ. σε περιπτώσεις χρήσης PABX), ο πάροχος που εξυπηρετεί την κλήση έκτακτης ανάγκης, εφόσον είναι τεχνικά εφικτό, διατηρεί και τους δυο (2) τηλεφωνικούς αριθμούς στο σχετικό αρχείο δεδομένων κλήσεων και τους περιλαμβάνει σε κάθε περίπτωση στην μετάδοσή του προς τον αρμόδιο για την αντιμετώπιση καταστάσεων έκτακτης ανάγκης φορέα.  22.ΔΑ.β.18 Αρχή Διασφάλισης Απορρήτου Επικοινωνιών (Α.Δ.Α.Ε.) 7. Στις περιπτώσεις, κατά τις οποίες η κλήση έκτακτης ανάγκης προέρχεται από χρήστη ιδιωτικού τηλεφωνικού κέντρου (αναλογικό, διεπιλογικό ISDN/PRI, διεπιλογικό ISDN/BRI, GSM/Gateways, GPRS, LMDS κ.λπ.) ο πάροχος οφείλει, όπου αυτό είναι τεχνικά εφικτό, να παρέχει στον αρμόδιο για την αντιμετώπιση καταστάσεων έκτακτης ανάγκης φορέα την αναγνώριση της καλούσας γραμμής του χρήστη (CLI) και όχι του ιδιωτικού τηλεφωνικού κέντρου. 8. Στην περίπτωση κατά την οποία ο πάροχος δημόσιου δικτύου ή διαθέσιμης στο κοινό υπηρεσίας κινητών ηλεκτρονικών επικοινωνιών που εξυπηρετεί την κλήση έκτακτης ανάγκης δεν διαθέτει την αναγνώριση καλούσας γραμμής του καλούντος συνδρομητή (π.χ. κινητό χωρίς κάρτα SIM για κλήσεις προς τον αριθμό 112), μεταδίδει τον Κωδικό Εντοπισμού Θέσης.  Άρθρο 4 Υποχρεώσεις σχετικά με την επεξεργασία δεδομένων θέσης  1. Για κάθε κλήση προς αριθμό κλήσης έκτακτης ανάγκης που εξυπηρετείται από το δίκτυό τους, οι πάροχοι προωθούν στον αρμόδιο για την αντιμετώπιση καταστάσεων έκτακτης ανάγκης φορέα άμεσα τις αναγκαίες πληροφορίες αναφορικά με τη θέση του καλούντος.  2. Οι πάροχοι και οι αρμόδιοι για την αντιμετώπιση καταστάσεων έκτακτης ανάγκης φορείς διαθέτουν ανά πάσα στιγμή καθορισμένη εσωτερική Διαδικασία Επεξεργασίας Δεδομένων Κλήσης Έκτακτης Ανάγκης και προβαίνουν σε τακτικές επισκοπήσεις και αναθεωρήσεις της εν λόγω διαδικασίας. 3. Οι πάροχοι και οι αρμόδιοι για την αντιμετώπιση καταστάσεων έκτακτης ανάγκης φορείς ορίζουν Υπεύθυνο Επεξεργασίας Κλήσεων Έκτακτης Ανάγκης.  4. Ως προς την επιλογή του Υπεύθυνου Επεξεργασίας Κλήσεων Έκτακτης Ανάγκης ισχύουν όσα ορίζονται στο άρθρο 8 παρ. 8 του π.δ. 47/2005 «Διαδικασίες καθώς και τεχνικές και οργανωτικές εγγυήσεις για την άρση του απορρήτου των επικοινωνιών και για τη διασφάλισή του» (ΦΕΚ 64/τ.Α΄) ως προς την επιλογή του «εξουσιοδοτημένου προσώπου». 5. Για τη διεκπεραίωση των προβλεπόμενων στην παρούσα πράξη διαδικασιών, οι πάροχοι και οι αρμόδιοι για την αντιμετώπιση καταστάσεων έκτακτης ανάγκης φορείς επιλέγουν προσωπικό, το οποίο παρέχει επαρκείς εγγυήσεις ως προς την τήρηση των προβλεπόμενων μέτρων ασφαλείας και τη διασφάλιση του απορρήτου των επικοινωνιών. 6. Οι πληροφορίες θέσης παρέχονται στους αρμόδιους για την αντιμετώπιση καταστάσεων έκτακτης ανάγκης φορείς χωρίς διακρίσεις και ιδίως χωρίς να επιφυλάσσεται διαφορετική μεταχείριση στους συνδρομητές του δικτύου του παρόχου σε σχέση με τους άλλους χρήστες. Ως άλλοι χρήστες νοούνται, στην περίπτωση των δικτύων σταθερής τηλεφωνίας, οι χρήστες κοινόχρηστων τηλεφώνων, ενώ, στην περίπτωση των δικτύων κινητής τηλεφωνίας, οι χρήστες περιαγωγής ή οι επισκέπτες χρήστες, ή, όπου απαιτείται, οι χρήστες κινητών συσκευών που δεν είναι δυνατόν να εντοπιστούν από τον αριθμό συνδρομητή ή τον αριθμό χρήστη. 7. Οι πάροχοι λαμβάνουν τα αναγκαία τεχνικά και άλλα μέτρα, ώστε να είναι δυνατή η κλήση έκτακτης ανάγκης από το συνδρομητή στον οποίο η παροχή υπηρεσιών έχει διακοπεί προσωρινά (π.χ. λόγω χρέους), ή από δίκτυο διαφορετικού παρόχου από αυτόν του συνδρομητή, στην περίπτωση κατά την οποία βρίσκεται εκτός κάλυψης του οικείου δικτύου. 8. Για κάθε κλήση έκτακτης ανάγκης οι πάροχοι δημόσιου δικτύου ή διαθέσιμης στο κοινό υπηρεσίας σταθερών ηλεκτρονικών επικοινωνιών παρέχουν στους αρμόδιους για την αντιμετώπιση καταστάσεων έκτακτης ανάγκης φορείς πρόσβαση στη Βάση Δεδομένων Φυσικής Διεύθυνσης Τερματικού Σημείου, την οποία οφείλουν να δημιουργούν για το σκοπό αυτό, καθώς και τη δυνατότητα χρήσης λειτουργίας αναζήτησης στο περιεχόμενο αυτής με βάση τον τηλεφωνικό αριθμό σύνδεσης.  9. Για κάθε κλήση έκτακτης ανάγκης οι πάροχοι δημόσιου δικτύου ή διαθέσιμης στο κοινό υπηρεσίας κινητών ηλεκτρονικών επικοινωνιών παρέχουν στους αρμόδιους για την αντιμετώπιση καταστάσεων έκτακτης ανάγκης φορείς πρόσβαση στη Βάση Δεδομένων Αντιστοίχισης Κωδικών Εντοπισμού Θέσης και Πληροφοριών Θέσης, την οποία οφείλουν να δημιουργούν για το σκοπό αυτό, καθώς και τη δυνατότητα χρήσης λειτουργίας αναζήτησης στο περιεχόμενο αυτής με βάση τον Κωδικό Εντοπισμού Θέσης. 10. Οι πάροχοι δημόσιου δικτύου ή διαθέσιμης στο κοινό υπηρεσίας σταθερών ηλεκτρονικών επικοινωνιών ενημερώνουν τη Βάση Δεδομένων Φυσικής Διεύθυνσης Τερματικού Σημείου για οποιαδήποτε μεταβολή των περιεχόμενων σε αυτή στοιχείων εντός μιας (1) εργάσιμης ημέρας από τη μεταβολή. Η υποχρέωση αυτή ισχύει και για την περίπτωση κοινόχρηστων τηλεφώνων διαθέσιμων στο κοινό (πχ. Τηλεφωνικοί θάλαμοι, καρτοτηλέφωνα, τηλέφωνα με κερματοδέκτες κ.λπ.). (Μετά τη σελ. 386,818) Σελ. 386,819 Τεύχος      Σελ.        Αρχή Διασφάλισης Απορρήτου Επικοινωνιών (Α.Δ.Α.Ε.) 22.ΔΑ.β.18 11. Οι πάροχοι δημόσιου δικτύου ή διαθέσιμης στο κοινό υπηρεσίας κινητών ηλεκτρονικών επικοινωνιών ενημερώνουν τη Βάση Δεδομένων Αντιστοίχισης Κωδικών Εντοπισμού Θέσης και Πληροφοριών Θέσης ως προς οποιαδήποτε μεταβολή του σχεδιασμού ραδιοκάλυψης (αντιστοίχιση αριθμού κυψέλης με κωδική ονομασία, διεύθυνση εγκατάστασης, αλλαγή αζιμουθιακής κατεύθυνσης), εντός μιας (1) εργάσιμης ημέρας από την αντίστοιχη μεταβολή. 12. Οι πάροχοι υποχρεούνται να τηρούν αρχεία καταγραφής ενεργειών (log files) για τη Βάση Δεδομένων Φυσικής Διεύθυνσης Τερματικού Σημείου και τη Βάση Δεδομένων Αντιστοίχισης Κωδικών Εντοπισμού Θέσης και Πληροφοριών Θέσης. 13. Οι αρμόδιοι για την αντιμετώπιση καταστάσεων έκτακτης ανάγκης φορείς αποκτούν πρόσβαση στις Βάσεις Δεδομένων Φυσικής Διεύθυνσης Τερματικού Σημείου και Αντιστοίχισης Κωδικών Εντοπισμού Θέσης και Πληροφοριών Θέσης μόνο για τους σκοπούς και υπό τους όρους της παρούσας πράξης, οφείλουν δε να διαθέτουν μηχανισμό ελέγχου της πρόσβασης στις προαναφερόμενες Βάσεις Δεδομένων ώστε να επιβεβαιώνεται ότι αυτή πραγματοποιείται αποκλειστικά για την αναζήτηση των πληροφοριών θέσης κατόπιν κλήσης προς αριθμό έκτακτης ανάγκης.  14. Οι πάροχοι δημόσιου δικτύου ή διαθέσιμης στο κοινό υπηρεσίας κινητών ηλεκτρονικών επικοινωνιών που διαθέτουν συστήματα εντοπισμού θέσης (LBS, Location Based Services) τα οποία παρέχουν ακρίβεια μεγαλύτερη από τις συντεταγμένες της κεραίας που εξυπηρέτησε την κλήση έκτακτης ανάγκης, υποχρεούνται να συμπεριλαμβάνουν τις πληροφορίες αυτές στη Βάση Δεδομένων Αντιστοίχισης Κωδικών Εντοπισμού Θέσης και Πληροφοριών Θέσης. 15. Για κάθε κλήση έκτακτης ανάγκης για την οποία έχει αναγνωριστεί από τον πάροχο ο αριθμός καλούντος, και εφόσον υφίσταται τεχνική δυσλειτουργία που δεν επιτρέπει στον αρμόδιο για την αντιμετώπιση καταστάσεων έκτακτης ανάγκης φορέα την απευθείας κλήση προς τον αριθμό του καλούντος, ο πάροχος διαθέτει στον αρμόδιο για την αντιμετώπιση καταστάσεων έκτακτης ανάγκης φορέα, όπου είναι τεχνικά εφικτό, τη δυνατότητα χρήσης μηχανισμού επανακλήσεως για τη διαχείριση της κατάστασης έκτακτης ανάγκης.  16. Σε κάθε περίπτωση, η ποιότητα της φωνής που παρέχεται στις κλήσεις έκτακτης ανάγκης πρέπει να είναι τουλάχιστον εκείνη που παρέχεται στο  Σελ. 386,820 Τεύχος      Σελ.        χρήστη της βασικής τηλεφωνικής υπηρεσίας, δίνεται δε κατ’ αρχήν προτεραιότητα στη συνδεσιμότητα έναντι της ποιότητας φωνής. 17. Οι πάροχοι οφείλουν να ζητήσουν από όλους τους συνδρομητές, οι οποίοι έχουν συνάψει ή πρόκειται να συνάψουν σύμβαση μη ανακοινώσιμης τηλεφωνικής σύνδεσης, έγγραφη συναίνεση εάν επιθυμούν, σε περίπτωση κλήσης έκτακτης ανάγκης, να δίδονται από τον πάροχο στον αρμόδιο για την αντιμετώπιση καταστάσεων έκτακτης ανάγκης φορέα κατόπιν σχετικού αιτήματος το όνομα και το επώνυμό τους για τη διευκόλυνση της άμεσης επέμβασης και μόνο για το σκοπό αυτό. 18. Οι πάροχοι προσδιορίζουν τους κινδύνους και τις ενδεχόμενες απειλές παραβίασης του απορρήτου των στοιχείων της επικοινωνίας που επεξεργάζονται για τις κλήσεις έκτακτης ανάγκης και λαμβάνουν τα αναγκαία μέτρα για την αποτροπή τους.  Άρθρο 5 Τρόπος και Διαδικασία επεξεργασίας κλήσεων έκτακτης ανάγκης 1. Στην περίπτωση κατά την οποία τα στοιχεία που εμφανίζονται στην οθόνη του τηλεφωνικού κέντρου του αρμόδιου για την αντιμετώπιση καταστάσεων έκτακτης ανάγκης φορέα είναι ο τηλεφωνικός αριθμός σύνδεσης συνδρομητή δικτύου σταθερής τηλεφωνίας που εξυπηρέτησε την κλήση έκτακτης ανάγκης, ισχύουν τα ακόλουθα: α) Ο αρμόδιος για την αντιμετώπιση καταστάσεων έκτακτης ανάγκης φορέας προβαίνει σε άμεση αναζήτηση στην Ε.Β.Δ.Α.Φ. (Ενιαία Βάση Δεδομένων Αναφοράς για τη Φορητότητα), ώστε να ελέγξει αν έχει γίνει φορητότητα ως προς τον συγκεκριμένο αριθμό σύνδεσης και να εντοπιστεί ο πάροχος στον οποίο ανήκει ο αριθμός αυτός.  22.ΔΑ.β.18 Αρχή Διασφάλισης Απορρήτου Επικοινωνιών (Α.Δ.Α.Ε.) β) Σε περίπτωση που η αναζήτηση του εδαφίου α’ δεν έχει αποτέλεσμα, ο αρμόδιος για την αντιμετώπιση καταστάσεων έκτακτης ανάγκης φορέας ενημερώνεται για τον πάροχο στον οποίο ανήκει ο τηλεφωνικός αριθμός σύνδεσης του καλούντος από άμεση αναζήτηση στην ενημερωμένη Βάση Δεδομένων Αριθμοδοτικού Φάσματος της Ε.Ε.Τ.Τ.. γ) Κατόπιν της εύρεσης του παρόχου στον οποίο ανήκει ο αριθμός σύνδεσης του καλούντος, εξουσιοδοτημένο προς τούτο πρόσωπο του αρμόδιου για την αντιμετώπιση καταστάσεων έκτακτης ανάγκης φορέα αποκτά πρόσβαση στη Βάση Δεδομένων Φυσικής Διεύθυνσης Τερματικού Σημείου του συγκεκριμένου παρόχου για να λάβει τις απαραίτητες πληροφορίες για τον εντοπισμό της θέσης του καλούντος.  δ) Σε περίπτωση που κρίνεται αναγκαία από τον αρμόδιο για την αντιμετώπιση καταστάσεων έκτακτης ανάγκης φορέα η πληροφόρηση αναφορικά με το όνομα και το επώνυμο του καλούντος συνδρομητή για τη διευκόλυνση της άμεσης επέμβασης, αποστέλλεται σχετικό αίτημα προς τον αντίστοιχο πάροχο, σύμφωνα με τα προβλεπόμενα στην παράγραφο 4 του παρόντος άρθρου.  2. Στην περίπτωση που πρόκειται για κλήση από συνδρομητή ή χρήστη δικτύου κινητής τηλεφωνίας και τα στοιχεία που εμφανίζονται στην οθόνη του τηλεφωνικού κέντρου του αρμόδιου για την αντιμετώπιση καταστάσεων έκτακτης ανάγκης φορέα αποτελούνται από ι. τον τηλεφωνικό αριθμό σύνδεσης του καλούντος και ιι. τον αντίστοιχο Κωδικό Εντοπισμού Θέσης, ισχύουν τα ακόλουθα: α) Εξουσιοδοτημένο προς τούτο πρόσωπο του αρμόδιου για την αντιμετώπιση καταστάσεων έκτακτης ανάγκης φορέα εισέρχεται στη Βάση Δεδομένων Αντιστοίχισης Κωδικών Εντοπισμού Θέσης και Πληροφοριών Θέσης του αντίστοιχου παρόχου και εξάγει άμεσα τις πληροφορίες θέσης του καλούντος.  β) Σε περίπτωση που κρίνεται αναγκαία από τον αρμόδιο για την αντιμετώπιση καταστάσεων έκτακτης ανάγκης φορέα η πληροφόρηση αναφορικά με το όνομα και το επώνυμο του καλούντος συνδρομητή για τη διευκόλυνση της άμεσης επέμβασης, εξουσιοδοτημένο προς τούτο πρόσωπο του αρμόδιου για την αντιμετώπιση καταστάσεων έκτακτης ανάγκης φορέα προβαίνει σε άμεση αναζήτηση στην Ε.Β.Δ.Α.Φ. (Ενιαία Βάση Δεδομένων Αναφοράς για τη Φορητότητα) προκειμένου να προσδιοριστεί ο πάροχος στον οποίο ανήκει ο τηλεφωνικός αριθμός σύνδεσης του καλούντος και στη συνέχεια αποστέλλεται σχετικό αίτημα προς τον αντίστοιχο πάροχο, σύμφωνα με τα προβλεπόμενα στην παράγραφο 4 του παρόντος άρθρου.  3. Στην περίπτωση που πρόκειται για κλήση από συνδρομητή ή χρήστη δικτύου κινητής τηλεφωνίας και τα στοιχεία που εμφανίζονται στην οθόνη του τηλεφωνικού κέντρου του αρμόδιου για την αντιμετώπιση καταστάσεων έκτακτης ανάγκης φορέα αποτελούνται μόνο από τον Κωδικό Εντοπισμού Θέσης (π.χ. κλήσεις χωρίς κάρτα SIM προς τον αριθμό 112), εξουσιοδοτημένο προς τούτο πρόσωπο του αρμόδιου για την αντιμετώπιση καταστάσεων έκτακτης ανάγκης φορέα εισέρχεται στη Βάση Δεδομένων Αντιστοίχισης Κωδικών Εντοπισμού Θέσης και Πληροφοριών Θέσης του αντίστοιχου παρόχου και εξάγει άμεσα τις πληροφορίες θέσης του καλούντος.  4. Υπό την επιφύλαξη της παραγράφου 17 του άρθρου 4 της παρούσας πράξης, σε περίπτωση κατά την οποία κρίνεται αναγκαία από τον αρμόδιο για την αντιμετώπιση καταστάσεων έκτακτης ανάγκης φορέα η πληροφόρηση αναφορικά με το όνομα και το επώνυμο του καλούντος για τη διευκόλυνση της άμεσης επέμβασης, τα στοιχεία αυτά γνωστοποιούνται από τον πάροχο στον αρμόδιο φορέα για τη διευκόλυνση της άμεσης επέμβασης και μόνο για το σκοπό αυτό. Το αίτημα παροχής πληροφοριών για το ονοματεπώνυμο του καλούντος φέρει την υπογραφή του Υπεύθυνου Επεξεργασίας Κλήσεων Έκτακτης Ανάγκης ή άλλου εξουσιοδοτημένου προς τούτο προσώπου και τη σφραγίδα του αρμόδιου για την αντιμετώπιση καταστάσεων έκτακτης ανάγκης φορέα. Η αντίστοιχη απάντηση φέρει την υπογραφή του Υπεύθυνου Επεξεργασίας Κλήσεων Έκτακτης Ανάγκης ή άλλου εξουσιοδοτημένου προς τούτο προσώπου και τη σφραγίδα του παρόχου.  Η υποβολή του σχετικού αιτήματος του αρμόδιου για την αντιμετώπιση καταστάσεων έκτακτης ανάγκης φορέα προς τον πάροχο και η αντίστοιχη γνωστοποίηση των στοιχείων από τον πάροχο πραγματοποιείται με έναν από τους παρακάτω τρόπους ή με συνδυασμό αυτών: α) με μήνυμα ηλεκτρονικού ταχυδρομείου, το οποίο αποστέλλεται και λαμβάνεται υπό όρους ασφαλείας (αυθεντικότητα, εξουσιοδότηση, εμπιστευτικότητα και ακεραιότητα), εφαρμοζόμενων μεθόδων κρυπτογράφησης και ηλεκτρονικής υπογραφής και με παράλληλη τηλεφωνική επικοινωνία μέσω προκαθορισμένων τηλεφωνικών συνδέσεων που χρησιμοποιούνται μόνο για τις κλήσεις έκτακτης ανάγκης και μόνο από εξουσιοδοτημένα προς τούτο πρόσωπα.  (Μετά τη σελ. 386,820) Σελ. 386,821 Τεύχος      Σελ.        Αρχή Διασφάλισης Απορρήτου Επικοινωνιών (Α.Δ.Α.Ε.) 22.ΔΑ.β.18 β) με τηλεομοιοτυπία (FAX) σε προκαθορισμένη τηλεφωνική σύνδεση που χρησιμοποιείται μόνο για τη λήψη εμπιστευτικών μηνυμάτων και με παράλληλη τηλεφωνική επικοινωνία μέσω προκαθορισμένων τηλεφωνικών συνδέσεων που χρησιμοποιούνται μόνο για τις κλήσεις έκτακτης ανάγκης και μόνο από εξουσιοδοτημένα προς τούτο πρόσωπα.  Ο αρμόδιος για την αντιμετώπιση καταστάσεων έκτακτης ανάγκης φορέας διατηρεί το ονοματεπώνυμο του καλούντος μόνο για το χρονικό διάστημα που είναι αναγκαίο για την ολοκλήρωση του σκοπού της άμεσης επέμβασης και στη συνέχεια προβαίνει στη διαγραφή του. Σε περίπτωση που ο πάροχος δεν διαθέτει το ονοματεπώνυμο του καλούντος ή συντρέχει η περίπτωση της παραγράφου 17 του άρθρου 4 της παρούσας πράξης, ο πάροχος ενημερώνει εγγράφως περί αυτού τον αρμόδιο για την αντιμετώπιση καταστάσεων έκτακτης ανάγκης φορέα. Άρθρο 6 Έλεγχος 1. Ο έλεγχος ως προς την διαθεσιμότητα, την ποιότητα, την πληρότητα και την αποτελεσματικότητα της υπηρεσίας επεξεργασίας κλήσεων έκτακτης ανάγκης για την παροχή πληροφοριών στους αρμόδιους για την αντιμετώπιση καταστάσεων έκτακτης ανάγκης φορείς διενεργείται από τις αρμόδιες αρχές, σύμφωνα με την κείμενη νομοθεσία. 2. Η Α.Δ.Α.Ε. διενεργεί ελέγχους για την τήρηση και εφαρμογή των διατάξεων της παρούσας πράξης αναφορικά με τη διασφάλιση του απορρήτου των επικοινωνιών σύμφωνα με τα οριζόμενα στο ν. 3115/2003 «Αρχή Διασφάλισης του Απορρήτου των Επικοινωνιών» (ΦΕΚ 47/τ.Β΄/27.2.2003), το ν. 3471/2006 «Προστασία δεδομένων προσωπικού χαρακτήρα και της ιδιωτικής ζωής στον τομέα των ηλεκτρονικών επικοινωνιών και τροποποίηση του ν. 2472/1997» (ΦΕΚ 133/τ.Α΄/28.6.2006), το π.δ. 47/2005 «Διαδικασίες καθώς και τεχνικές και οργανωτικές εγγυήσεις για την άρση του απορρήτου των επικοινωνιών και για τη διασφάλισή του» (ΦΕΚ 64/τ.Α΄/10.3.2005) και τις υπ’ αριθμ. 629α/2004 «Κανονισμός για την Διασφάλιση Απορρήτου κατά την Παροχή Κινητών Τηλεπικοινωνιακών Υπηρεσιών» (ΦΕΚ Β’ 87/26.1.2005), 630α /2004 «Κανονισμός για την Διασφάλιση Απορρήτου κατά την Παροχή Σταθερών Τηλεπικοινωνιακών Υπηρεσιών» (ΦΕΚ 87/τ.Β΄/26.1.2005), 631α/2004 «Κανονισμός για την Διασφάλιση Απορρήτου κατά την Παροχή Τηλεπικοινωνιακών Υπηρεσιών μέσω Σελ. 386,822 Τεύχος      Σελ.         Ασυρμάτων Δικτύων» (ΦΕΚ 87/τ.Β΄/26.1.2005), 632α/2005 «Κανονισμός για την Διασφάλιση του Απορρήτου στις Διαδικτυακές Επικοινωνίες και τις συναφείς Υπηρεσίες και Εφαρμογές» (ΦΕΚ 88/τ.Β΄/26.1.2005), 633α/2005 «Κανονισμός για την Διασφάλιση του Απορρήτου Διαδικτυακών Υποδομών» (ΦΕΚ 88/τ.Β΄/26.1.2005) και 634α/2005 «Κανονισμός για την Διασφάλιση του Απορρήτου Εφαρμογών και Χρήστη Διαδικτύου» (ΦΕΚ 88/τ.Β΄/26.1.2005), αποφάσεις της Α.Δ.Α.Ε. όπως ισχύουν.  3. Κάθε πάροχος, εντός του πρώτου τριμήνου εκάστου ημερολογιακού έτους, υποβάλλει στην Α.Δ.Α.Ε. Ετήσια Έκθεση, η οποία αφορά στο προηγούμενο έτος, με στοιχεία που αφορούν στην επεξεργασία δεδομένων θέσης και την εξουδετέρωση της δυνατότητας μη αναγραφής της καλούσας γραμμής για κλήσεις έκτακτης ανάγκης και την διασφάλιση του απορρήτου της συγκεκριμένης διαδικασίας. 4. Το ελάχιστο περιεχόμενο της Ετήσιας Έκθεσης ορίζεται ως εξής: α) Αριθμός κλήσεων έκτακτης ανάγκης (προς 112 και άλλους εθνικούς αριθμούς) που εξυπηρετήθηκαν, ανά αριθμό έκτακτης ανάγκης.  β) Τεχνικά ή άλλα προβλήματα που τυχόν εμφανίσθηκαν κατά την εφαρμογή της παρούσας πράξης και που άπτονται του απορρήτου των επικοινωνιών. γ) Μέτρα που ελήφθησαν για την αντιμετώπιση των ως άνω προβλημάτων. 22.ΔΑ.β.18 Αρχή Διασφάλισης Απορρήτου Επικοινωνιών (Α.Δ.Α.Ε.) δ) Αριθμός αιτημάτων για την παροχή του ονοματεπώνυμου του καλούντος και κατανομή των αιτημάτων αυτών ανά αρμόδιο για την αντιμετώπιση καταστάσεων έκτακτης ανάγκης φορέα. ε) Αναφορά σε ζητήματα πρόσβασης των αρμόδιων για την αντιμετώπιση καταστάσεων έκτακτης ανάγκης φορέων σε βάσεις δεδομένων των παρόχων που ρυθμίστηκαν με συμφωνία μεταξύ των μερών, σύμφωνα με το άρθρο 1 παρ. 4 της παρούσας πράξης. Άρθρο 7 Μεταβατική Διάταξη Για την πρώτη εφαρμογή της παρούσας πράξης, η αναφερόμενη στο άρθρο 6 αυτής Ετήσια Έκθεση υποβάλλεται στην Α.Δ.Α.Ε. εντός του πρώτου τριμήνου του ημερολογιακού έτους που έπεται του έτους έναρξης ισχύος της πράξης.  Άρθρο 8  Καταργούμενες Διατάξεις  Η υπ’ αριθμ. 2240/2006 πράξη της Α.Δ.Α.Ε. «Πράξη της Αρχής Διασφάλισης του Απορρήτου των Επικοινωνιών (Α.Δ.Α.Ε.) για την επεξεργασία κλήσεων έκτακτης ανάγκης του ενιαίου ευρωπαϊκού αριθμού κλήσης έκτακτης ανάγκης 112 για την παροχή πληροφοριών στις αρμόδιες αρχές» (ΦΕΚ 1775/τ.Β΄/6.12.2006) καταργείται από την έναρξη ισχύος της παρούσας. 